pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘บิ๊กอู๋’ จ่อ ขยาย 6 เดือน ตรวจสัญชาติแรงงาน 3 สัญชาติ
วันพุธที่ 20 ธันวาคม 2560
‘บิ๊กอู๋’ จ่อ ขยาย 6 เดือน ตรวจสัญชาติแรงงาน 3 สัญชาติ
รมว.แรงงาน ลงพื้นที่สมุทรปราการ ตรวจตรวจติดตามความคืบหน้ากระบวนการทํางานของศูนย์ออกเอกสารรับรองบุคคลแรงงานเมียนมา กําชับเจ้าหน้าที่บริหารจัดการอํานวยความสะดวก เพิ่มประสิทธิภาพการทํางาน พร้อมเสนอ ครม. ขยายระยะเวลาการดําเนินการตรวจพิสูจน์สัญชาติเมียนมา กัมพ
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน และคณะผู้บริหารกระทรวงแรงงานลงพื้นที่ศูนย์ออกเอกสารรับรองบุคคลสัญชาติเมียนมาจังหวัดสมุทรปราการ ณ ศูนย์การค้าอิมพีเรียล เวิลด์ สําโรง จ.สมุทรปราการ วันนี้ (20 ธ.ค. 60) เพื่อตรวจติดตามความคืบหน้าการดําเนินงานตามข้อสั่งการคราวตรวจเยี่ยมศูนย์ออกเอกสารรับรองบุคคลสัญชาติเมียนมา ณ อ.เทพารักษ์ จ.สมุทรปราการ เมื่อวันที่ 1 ธ.ค. 60 ที่มอบหมายให้ นายเชิดศักดิ์ วิสุทธิกุล จัดหางานจังหวัดสมุทรปราการ เป็นผู้รับผิดชอบ ร่วมบูรณาการการทํางานกับทุกหน่วยงานในศูนย์ออกเอกสารรับรองบุคคลสัญชาติ เมียนมาจังหวัดสมุทรปราการ ในการวางระบบการทํางานทั้งหมดและเปลี่ยนสถานที่มาตั้ง ณ ศูนย์ฯ แห่งใหม่ โดย รมว.แรงงาน ได้ให้สัมภาษณ์ภายหลังการตรวจว่า “ศูนย์ออกเอกสารรับรองบุคคลสัญชาติเมียนมาจังหวัดสมุทรปราการ ศูนย์การค้าอิมพีเรียล เวิลด์ สําโรง เป็นศูนย์ฯ ที่ปรับใหม่จากศูนย์ฯ เทพารักษ์ โดยการนําเอาชุดเคลื่อนที่เข้ามาเพิ่ม แล้วจะย้ายเครื่องมือทั้งหมดจากศูนย์ฯ เทพารักษ์ มาที่นี่ทั้งหมด ภายในเดือนมกราคม เพื่อเพิ่มเพิ่มประสิทธิภาพการทํางาน อํานวยความสะดวกแก่นายจ้าง - ลูกจ้าง และสร้างความคล่องตัวแก่ผู้มาใช้บริการให้มีประสิทธิภาพดีขึ้น ซึ่งศูนย์ฯ นี้ สามารถเดินทางมาสะดวกทั้งทางรถยนต์และรถไฟฟ้า จากการตรวจติดตามในวันนี้ พบว่าการจัดระบบดีขึ้น แต่จะปรับให้ดียิ่งขึ้นไปกว่านี้ โดยจะต้องมีการใช้บัตรคิวเดียวกันในทุกขั้นตอน จากเดิมใช้เวลาในการดําเนินการ 13-14 ชั่วโมง จะเหลือเพียงไม่เกิน 6 ชั่วโมง นอกจากนี้ กระทรวงแรงงาน จะนําเสนอคณะรัฐมนตรี ให้ขยายระยะเวลาการดําเนินการตรวจพิสูจน์สัญชาติเมียนมา กัมพูชาและลาว ไปอีก 6 เดือน เพื่อยืดหยุ่นให้นายจ้างนําลูกจ้างต่างด้าวที่ยังไม่ได้มาดําเนินการตรวจพิสูจน์สัญชาติ เร่งรีบมาดําเนินการให้แล้วเสร็จภายในระยะเวลาที่กําหนด”
ประเสริฐ เอี่ยมดีงามเลิศ และ จิราวรรณ คุณมงคล นายจ้างที่นําลูกจ้างสัญชาติเมียนมา มาตรวจพิสูจน์สัญชาติที่ศูนย์ออกเอกสารรับรองบุคคลสัญชาติเมียนมาจังหวัดสมุทรปราการ ศูนย์การค้าอิมพีเรียล เวิลด์ สําโรง ได้ให้สัมภาษณ์ว่า “ศูนย์ฯ แห่งนี้ มีความสะดวก สบาย สะอาด ปลอดโปร่ง รวดเร็วกว่าศูนย์เดิมที่เทพารักษ์เป็นอย่างมาก จากที่เดิมใช้เวลาครึ่งวัน ที่นี่ใช้เวลาเพียงเพียง 3-4 ชั่วโมงเท่านั้น”
ทั้งนี้ จากข้อมูลของสํานักงานจัดหางานจังหวัดสมุทรปราการ ณ วันที่ 18 ธ.ค. 60 พบว่า ผลการดําเนินงานของศูนย์ออกเอกสารรับรองบุคคลสัญชาติเมียนมาจังหวัดสมุทรปราการ สามารถออกหนังสือรับรองบุคคล หรือ CI ให้แก่แรงงานเมียนมา จํานวน 104,270 คน และรวมทุกศูนย์ฯ ทั่วประเทศ จํานวน 861,180 คน คิดเป็น ร้อยละ 70.38 จากแรงงานต่างด้าวสัญชาติเมียนมาทั้งหมด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
20 ธันวาคม 2560
รัฐบาลไทย-ข่าวทำเนียบรัฐบาล-“บิ๊กบี้”สั่ง กกจ.เร่งเก็บ IRIS SCAN แรงงานต่างด้าวกิจการประมงและแปรรูปสัตว์น้ำ
วันพุธที่ 4 ตุลาคม 2560
“บิ๊กบี้”สั่ง กกจ.เร่งเก็บ IRIS SCAN แรงงานต่างด้าวกิจการประมงและแปรรูปสัตว์น้ํา
‘พล.อ.ศิริชัย’รมว.แรงงาน กําชับ กรมการจัดหางานเร่งรัดสแกนใบหน้าและม่านตาแรงงาน
ต่างด้าวในกิจการประมงและแปรรูปสัตว์น้ํา พร้อมเก็บข้อมูลต่างด้าวกว่า 2 แสนคน ให้แล้วเสร็จก่อน
1 พ.ย.60 หวังคลี่คลายปมการค้ามนุษย์ด้านแรงงาน
นายวิวัฒน์ จิระพันธุ์วานิช ผู้ตรวจราชการกระทรวงแรงงาน เปิดเผยว่า จากการที่ พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กําชับให้ทุกกระทรวงสร้างการรับรู้เกี่ยวกับการแก้ไขปัญหาทําประมงผิดกฎหมาย ขาดการรายงาน และไร้การควบคุม (ไอยูยู) และปัญหาการค้ามนุษย์ให้เป็นไปในทิศทางเดียวกันเพราะถือเป็นวาระแห่งชาติ และได้มอบหมายให้กระทรวงแรงงานทําการเก็บข้อมูลด้านอัตลักษณ์ โดยการสแกนใบหน้าและม่านตา (Face and Iris Scan) แรงงานต่างด้าวในกิจการประมงและแปรรูปสัตว์น้ําต่อจากกรมเจ้าท่าโดยกระทรวงแรงงานได้รับเครื่องมือสแกนใบหน้าและม่านตา (Face and Iris Scan) จากกรมเจ้าท่าซึ่งมีการดําเนินการมาก่อนหน้านี้ ตั้งแต่วันที่ 18 กรกฎาคม - 28 กันยายน 2560 ได้จัดเก็บข้อมูลแรงงานต่างด้าวในกิจการประมงไปแล้ว 9,500 คนเพื่อมาดําเนินการต่อด้วยแล้วพร้อมกันนี้พล.อ.ศิริชัย ดิษฐกุล รัฐมนตรีว่าการกระทรวงแรงงาน ได้สั่งการให้กรมการจัดหางาน เร่งรัดทําการเก็บข้อมูลด้วยการสแกนใบหน้าและม่านตาแรงงานต่างด้าวในกิจการประมงและแปรรูปสัตว์น้ําที่คงเหลืออยู่ในระบบอีกกว่า 200,000 คนให้แล้วเสร็จภายในวันที่ 1 พฤศจิกายน 2560 ตามที่กําหนดและในระยะต่อไปจะดําเนินการกับแรงงานต่างด้าวทั้งหมดที่มีอยู่ในประเทศไทยกว่า 3.5 ล้านคน
นายวิวัฒน์ กล่าวต่อว่า ในการดําเนินงานให้สําเร็จตามเป้าหมายนั้น จะต้องขอความร่วมมือกับหน่วยงานอื่นโดยเฉพาะกรมการปกครองที่มีความชํานาญและถือว่าเป็นหน่วยงานหลักในการเก็บข้อมูลบุคคลอยู่แล้ว รวมทั้งสํานักงานตรวจคนเข้าเมืองที่มีระบบเก็บข้อมูลบุคคลชาวต่างชาติทุกประเทศที่เข้ามาในประเทศไทย ทั้งนี้ การที่จะดําเนินงานให้แล้วเสร็จโดยเร็วได้นั้นจะต้องอาศัยความพร้อมทั้งบุคลากรและเครื่องมือที่เพียงพออีกด้วย ซึ่งกระทรวงแรงงานจะได้ดําเนินการให้บรรลุเป้าหมายให้จงได้ต่อไป
------------------------------------
กลุ่มงานโฆษกและการข่าว/
กองเผยแพร่และประชาสัมพันธ์ - ข่าว/
4 ตุลาคม 2560
รัฐบาลไทย-ข่าวทำเนียบรัฐบาล-นายกรัฐมนตรียืนยันไม่ได้ปกป้อง พลเอก ประวิตร วงษ์สุวรรณ กรณีเรื่องนาฬิกา ระบุทุกอย่างให้เป็นไปตามกระบวนการตรวจสอบ หากผิกก็ต้องรับผิดชอบ
วันอังคารที่ 23 มกราคม 2561
นายกรัฐมนตรียืนยันไม่ได้ปกป้อง พลเอก ประวิตร วงษ์สุวรรณ กรณีเรื่องนาฬิกา ระบุทุกอย่างให้เป็นไปตามกระบวนการตรวจสอบ หากผิกก็ต้องรับผิดชอบ
นายกรัฐมนตรียืนยันไม่ได้ปกป้อง พลเอก ประวิตร วงษ์สุวรรณ กรณีเรื่องนาฬิกา ระบุทุกอย่างให้เป็นไปตามกระบวนการตรวจสอบ หากผิกก็ต้องรับผิดชอบ
วันนี้ (23 มกราคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงความคืบหน้าปัญหาเรื่องนาฬิกาของ พลเอก ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหมว่า ขอให้ฟังจากทางคณะกรรมการป้องกันและปราบปรามการทุจริตแห่งชาติ (ป.ป.ช.) ซึ่งวันนี้จะมีการชี้แจงเพิ่มเติมว่าการดําเนินการไปถึงไหน อย่างไร ทั้งนี้ ขอแยกให้ออกว่ากรณีดังกล่าวเป็นเรื่องส่วนตัวของ พลเอก ประวิตร วงษ์สุวรรณ โดยเรื่องดังกล่าวมีขั้นตอนและกระบวนการตรวจสอบอยู่แล้วว่าได้มาอย่างไร ได้มาจากไหน เพราะฉะนั้นขอให้รอข้อสรุปจากการสอบสวนก่อน จึงค่อยสรุปแหล่งที่มาของนาฬิกา
นายกรัฐมนตรีกล่าวว่า “อยากทําความเข้าใจว่าหลายท่านอยากให้ผมใช้คําสั่งมาตรา 44 ก็ต้องอธิบายว่าที่ผ่านมาผมใช้ในเรื่องของการลงโทษ และที่ทําก็เพราะมีหน่วยงานเสนอขึ้นมา เช่น ศูนย์ป้องกันและปราบปรามการทุจริตแจ้งขึ้นมาว่ามีการสอบสวนแล้วและมีผลออกมาเช่นนี้เห็นควรให้เอาออกก่อนผมจึงใช้มาตรา 44 ไม่ใช่ว่าอยู่ดี ๆ จะไปใช้กับใครก็ได้ ผมก็ต้องระวังตัวเองเช่นกัน กรณีนี้ก็เช่นกันก็ต้องรอฟัง ป.ป.ช.จะเสนอเรื่องขึ้นมา อย่าเอามาพันกันว่าทําไมผมไม่ใช้คําสั่งมาตรา 44 ตรงนี้ แล้วไปใช้กับตรงนั้น อีกประการทุกคนอาจจะลืมไปแล้วว่าเรื่องนี้อะไรเป็นเรื่องส่วนตัว เป็นความบกพร่องส่วนตัว ก็ว่ากันไปตามกฎหมายซึ่งมีอยู่แล้ว เรื่องไหนเป็นเรื่องการใช้งบประมาณแผ่นดินก็เป็นอีกเรื่องหนึ่ง อย่านําสองเรื่องมาปนกัน ถ้าใช้งบประมาณแผ่นดินแล้วทําให้เกิดความเสียหาย มีหลักฐานชัดเจนก็ว่าไปอีกแบบ ขอให้แยกแยะให้ออก ผมคิดว่าเรื่งนี้ควรจะยุติได้แล้ว ปล่อยให้เป็นเรื่องของ ป.ป.ช.ตรวจสอบตามกระบวนการยุติธรรม”
ส่วนกรณีที่สื่อต่างประเทศให้ความสนใจและนําไปเปรียบเทียบในเรื่องมาตรฐานความรับผิดชอบของผู้นําหรือนักการเมืองในต่างประเทศ นายกรัฐมนตรีกล่าวว่า “เรื่องนี้ขอชี้แจงกับคนไทยก็แล้วกัน คงไม่ต้องชี้แจงกับต่างประเทศ เพราะทุกอย่างก็มาจากคนไทยที่ขับเคลื่อนออกไป แต่ที่ผ่านมา พลเอก ประวิตร วงษ์สุวรรณ ก็ได้ชี้แจงด้วยตัวเองไปแล้ว”
พร้อมกล่าวยืนยันว่าเรื่องนี้ผมไม่ได้ปกป้อง ปิดบังอะไรเลย เป็นเรื่องของกระบวนการตรวจสอบ ขอให้ฟังจากทาง ป.ป.ช.ก็แล้วกัน ผมก็ได้แต่ทําความเข้าใจเท่านั้น ถ้าผิดก็คือผิด ท่านก็รับอยู่แล้วว่าถ้าผิดก็ต้องออกอยู่ดีก็ไปว่ากันตามกฎหมาย แต่ขอให้แยกแยะให้ออกว่าอันไหนใช้งบประมาณของรัฐ อันไหนเป็นเรื่องส่วนตัว ท่านก็ต้องไปแก้ไขในเรื่องส่วนตัวของท่านในกระบวนการยุติธรรมและองค์กรอิสระให้ได้
----------------------------------------
รัฐบาลไทย-ข่าวทำเนียบรัฐบาล-บขส. ประกาศหลักเกณฑ์รับคืนตั๋ว - เลื่อนการเดินทางช่วงเทศกาลสงกรานต์ สำหรับประชาชนที่จองตั๋วโดยสารล่วงหน้า เริ่มวันที่ 25 มีนาคมที่จะถึงนี้ [กระทรวงคมนาคม]
วันเสาร์ที่ 21 มีนาคม 2563
บขส. ประกาศหลักเกณฑ์รับคืนตั๋ว - เลื่อนการเดินทางช่วงเทศกาลสงกรานต์ สําหรับประชาชนที่จองตั๋วโดยสารล่วงหน้า เริ่มวันที่ 25 มีนาคมที่จะถึงนี้ [กระทรวงคมนาคม]
บขส. ประกาศหลักเกณฑ์รับคืนตั๋ว - เลื่อนการเดินทางช่วงเทศกาลสงกรานต์ สําหรับประชาชนที่จองตั๋วโดยสารล่วงหน้า เริ่มวันที่ 25 มีนาคมที่จะถึงนี้
นายจิรศักดิ์ เยาว์วัชสกุล กรรมการผู้จัดการใหญ่ บริษัท ขนส่ง จํากัด (บขส.) เปิดเผยว่า ตามที่บริษัทฯ ได้เปิดให้ประชาชนที่จองตั๋วรถโดยสารของ บขส. ล่วงหน้า เดินทางในระหว่างวันที่ 1 – 30 เมษายน 2563 สามารถขอคืนตั๋ว และเลื่อนตั๋วเดินทางได้ 90 วัน จากช่วงเดือนเมษายน 2563 เป็นเดือนกรกฎาคม 2563 โดยไม่หักค่าธรรมเนียม ตั้งแต่วันที่ 25 มีนาคม 2563 เป็นต้นไป เพื่ออํานวยความสะดวกให้แก่ผู้โดยสาร บริษัทฯ ได้กําหนดหลักเกณฑ์ ดังนี้
ผู้โดยสารที่ประสงค์เลื่อนการเดินทาง สามารถขอเลื่อนตั๋วได้ 90 วัน โดยต้องนําตั๋วหรือสลิปชําระเงิน ไปขอเลื่อนการเดินทางต่อพนักงานขายตั๋วก่อนเวลารถออกล่วงหน้า 1 วัน มิฉะนั้นจะถือว่าสละสิทธิ์ และเมื่อเลื่อนการเดินทางแล้วไม่สามารถคืนตั๋วได้
การคืนตั๋วโดยสาร ผู้โดยสารต้องนําตั๋วหรือสลิปชําระเงิน ไปขอคืนต่อพนักงานขายตั๋ว ก่อนเวลารถออกล่วงหน้า 1 วัน มิฉะนั้นจะถือว่าสละสิทธิ์
ผู้โดยสารที่ซื้อตั๋วเดินทางโดยใช้สิทธิบัตรสวัสดิการแห่งรัฐ และชําระเงินส่วนต่างเกินจากสิทธิที่ได้รับจํานวน 500 บาท ให้ยื่นคําร้องขอคืนเงินค่าโดยสาร ณ ช่องจําหน่ายตั๋ว ของ บขส. โดยบริษัทฯ จะใช้เวลาตรวจสอบข้อมูล 15 วัน จากนั้นจะโอนเงินส่วนที่ชําระเกินเข้าบัญชีของผู้ยื่นคําร้องต่อไป
ทั้งนี้ผู้โดยสารสามารถติดต่อขอคืนตั๋วและเลื่อนการเดินทาง ได้ที่ช่องจําหน่ายตั๋ว บขส.ทุกแห่งทั่วประเทศ สอบถามข้อมูลการเดินทางเพิ่มเติมโทรCall Center 1490เรียก บขส. ตลอด 24 ชั่วโมง
...............................
งานกิจกรรมพิเศษและสื่อมวลชน
กองสื่อสารองคฺกรและการตลาด สํานักอํานวยการ
บริษัท ขนส่ง จํากัด
รัฐบาลไทย-ข่าวทำเนียบรัฐบาล-กระทรวงอุตสาหกรรมได้ออกประกาศข้อแนะนำคุณลักษณะผ้าที่ใช้ในการผลิตหน้ากากอนามัยสำหรับประชาชน เพื่อลดความเสี่ยงในการติดเชื้อโรคติดเชื้อไวรัสโคโรนา 2019 (COVID-19) เพื่อประโยชน์ในการสน
วันศุกร์ที่ 20 มีนาคม 2563
กระทรวงอุตสาหกรรมได้ออกประกาศข้อแนะนําคุณลักษณะผ้าที่ใช้ในการผลิตหน้ากากอนามัยสําหรับประชาชน เพื่อลดความเสี่ยงในการติดเชื้อโรคติดเชื้อไวรัสโคโรนา 2019 (COVID-19) เพื่อประโยชน์ในการสน
กระทรวงอุตสาหกรรมได้ออกประกาศข้อแนะนําคุณลักษณะผ้าที่ใช้ในการผลิตหน้ากากอนามัยสําหรับประชาชน เพื่อลดความเสี่ยงในการติดเชื้อโรคติดเชื้อไวรัสโคโรนา 2019 (COVID-19) เพื่อประโยชน์ในการสน
รัฐบาลไทย-ข่าวทำเนียบรัฐบาล-ก.ยุติธรรม รับเรื่องร้องเรียนขอความเป็นธรรมจากประชาชน
วันอังคารที่ 9 พฤษภาคม 2560
ก.ยุติธรรม รับเรื่องร้องเรียนขอความเป็นธรรมจากประชาชน
พันตํารวจเอกดุษฎี อารยวุฒิ รองปลัดกระทรวงยุติธรรม ได้รับเรื่องราวขอความเป็นธรรมจากประชาชนผู้ได้รับความเดือดร้อน
เมื่อวันอังคารที่ ๙ พฤษภาคม ๒๕๖๐ เวลา ๑๑.๒๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พันตํารวจเอกดุษฎี อารยวุฒิ รองปลัดกระทรวงยุติธรรม
ได้รับเรื่องราวขอความเป็นธรรมจากประชาชนผู้ได้รับความเดือดร้อน
จาก นายวิทยา มีดี พร้อมด้วยตัวแทนชาวบ้านจากจังหวัดนครพนม สกลนคร ร้อยเอ็ด ชัยภูมิ และสระบุรี
ร้องทุกข์ขอความเป็นธรรม กรณีได้รับความเดือดร้อนจากนายทุนเงินกู้นอกระบบ
และการเรียกดอกเบี้ยเกินอัตราที่กฎหมายกําหนด
โดยมี พันตํารวจโทวิชัย สุวรรณประเสริฐ เลขานุการศูนย์ช่วยเหลือลูกหนี้และประชาชนที่ไม่ได้รับความเป็นธรรม กระทรวงยุติธรรม
นายอินทราวุธ สมมาตร หัวหน้าศูนย์บริการร่วมกระทรวงยุติธรรม และผู้ที่เกี่ยวข้อง เข้าร่วมฯ
ทั้งนี้ กระทรวงยุติธรรม จะพิจารณาแนวทางในการให้ความช่วยเหลือแก่ประชาชนผู้ได้รับความเดือดร้อนดังกล่าวต่อไป
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่ตรวจราชการจังหวัดนครศรีธรรมราชและจังหวัดสุราษฎร์ธานี
วันพฤหัสบดีที่ 12 กันยายน 2562
นายกรัฐมนตรีเตรียมลงพื้นที่ตรวจราชการจังหวัดนครศรีธรรมราชและจังหวัดสุราษฎร์ธานี
นายกรัฐมนตรีเตรียมลงพื้นที่ตรวจราชการจังหวัดนครศรีธรรมราชและจังหวัดสุราษฎร์ธานี
ศาสตราจารย์นฤมลภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะจะเดินทางไปตรวจราชการและพบปะประชาชน จังหวัดนครศรีธรรมราชและสุราษฎร์ธานี ในวันศุกร์ที่ 13 กันยายน 2562 โดยช่วงเช้า นายกรัฐมนตรีและคณะจะเดินทางไปยังจังหวัดนครศรีธรรมราช เพื่อตรวจติดตามพื้นที่ก่อสร้าง ปตร.กม. 9+200 คลองท่าเรือ – หัวตรุดในโครงการบรรเทาอุทกภัยเมืองนครศรีธรรมราชอันเนื่องมาจากพระราชดําริ ซึ่งเป็นหนึ่งโครงการที่รัฐบาลให้ความสําคัญในการแก้ปัญหาบรรเทาอุทกภัยในเขตเมืองนครศรีธรรมราชและพื้นที่ใกล้เคียง จากนั้น นายกรัฐมนตรีจะเดินทางต่อไปยังโรงเรียนสาธิตองค์การบริหารส่วนจังหวัด1 เพื่อพบปะประชาชนและนักเรียน พร้อมกับมอบอุปกรณ์ส่งเสริมอาชีพให้แก่ผู้สูงอายุและมอบอุปกรณ์การเรียนแก่นักเรียน ก่อนจะออกเดินทางไปยังวัดพระมหาธาตุวรมหาวิหาร เพื่อสักการะพระบรมธาตุเจดีย์ ซึ่งเป็นศาสนสถานสําคัญคู่บ้านคู่เมืองของชาวจังหวัดนครศรีธรรมราช
ช่วงบ่าย นายกรัฐมนตรีและคณะ เดินทางต่อไปยังเกาะสมุย จังหวัดสุราษฎร์ธานี เพื่อเยี่ยมชมการดําเนินงานของวิทยาลัยอาชีวศึกษาภาวนาโพธิคุณ ซึ่งเป็นวิทยาลัยอาชีวศึกษาเพื่อการกุศลจัดการศึกษาระดับอาชีวศึกษาเพื่อตรงกับความต้องการของผู้ประกอบการ ซึ่งนักศึกษาไม่ต้องเสียค่าใช้จ่าย โดยนายกรัฐมนตรีจะเยี่ยมชมแปลงเกษตร ฟาร์มไก่ และเข้ากราบนมัสการพระภาวนาโพธิคุณ เจ้าอาวาสวัดธารน้ําไหล
จากนั้นจะเดินทางต่อไปยังสถานีสูบน้ําปลายคลองเฉวง (CP1) เพื่อดูการทํางานของระบบน้ําของสถานีสูบน้ําปลายคลอง (CP1) ต่อด้วยการเป็นประธานเปิดงาน “เทศกาลท่องเที่ยวเกาะสมุย ครั้งที่ 4 : Samui Festival 2019” ณ บริเวณลานพลุเฉวง เพื่อส่งเสริมการท่องเที่ยวเกาะสมุย
............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยนายกรัฐมนตรีห่วงใยประชาชนสั่งการหน่วยงานที่เกี่ยวข้องเตรียมแผนดูแลและให้ข้อมูลประชาชนในช่วงหน้าฝนนี้
วันพุธที่ 11 ตุลาคม 2560
ผู้ช่วยโฆษกฯ เผยนายกรัฐมนตรีห่วงใยประชาชนสั่งการหน่วยงานที่เกี่ยวข้องเตรียมแผนดูแลและให้ข้อมูลประชาชนในช่วงหน้าฝนนี้
ผู้ช่วยโฆษกประจําสํานักนายกรัฐมนตรีเผยนายกรัฐมนตรีห่วงใยประชาชนสั่งการหน่วยงานที่เกี่ยวข้องเตรียมแผนดูแลและให้ข้อมูลประชาชนในช่วงหน้าฝน เพื่อให้ประชาชนรับทราบข้อมูลที่ถูกต้องและเตรียมพร้อมรับกับสถานการณ์
วันนี้ ( 10 ต.ค. 60 ) เวลา 14.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีแสดงความห่วงใยต่อประชาชนเกี่ยวกับสถานการณ์ฝนตกในช่วงนี้ว่า ขอให้ทุกหน่วยงานที่เกี่ยวข้องเตรียมแผนการในการดูแลประชาชนให้พร้อมรับกับที่สถานการณ์ต่าง ๆ ที่จะเกิดขึ้น รวมทั้ง ชี้แจงข้อมูลเกี่ยวกับสถานการณ์น้ําและฝนที่จะตกผ่านตัววิ่งทางสถานีโทรทัศน์ต่าง ๆ อย่างต่อเนื่องทุกวัน เพื่อให้ประชาชนรับทราบข้อมูลที่ถูกต้องและเตรียมการในการเดินทางสัญจรเป็นไปด้วยความสะดวกและทันกับสถานการณ์ ป้องกันการเกิดปัญหาความเข้าใจที่คลาดเคลื่อนเกี่ยวกับสถานการณ์ดังกล่าวที่เกิดขึ้น
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ร่วมกับ ธนาคารกสิกรไทย จำกัด (มหาชน) จัดมหกรรมขายทอดตลาดทรัพย์สิน ขายทรัพย์สินได้กว่า 290 ล้านบาท
วันจันทร์ที่ 16 กรกฎาคม 2561
กระทรวงยุติธรรม โดยกรมบังคับคดี ร่วมกับ ธนาคารกสิกรไทย จํากัด (มหาชน) จัดมหกรรมขายทอดตลาดทรัพย์สิน ขายทรัพย์สินได้กว่า 290 ล้านบาท
กรมบังคับคดี ร่วมกับ ธนาคารกสิกรไทย จํากัด (มหาชน) จัดมหกรรมขายทอดตลาดทรัพย์สิน ขายทรัพย์สินได้กว่า 290 ล้านบาท
เมื่อวันอาทิตย์ที่ 15 กรกฎาคม 2561) เวลา 10.00 น. กรมบังคับคดีร่วมกับธนาคารกสิกรไทย จํากัด (มหาชน) จัดมหกรรมขายทอดตลาดทรัพย์สินในเขตพื้นที่กรุงเทพมหานคร โดยมีนางศศิวิมล ธนศานติ รองอธิบดีกรมบังคับคดี พร้อมด้วยคณะผู้บริหารกรมบังคับคดี ร่วมดูแลการปฏิบัติหน้าที่ของเจ้าหน้าที่ภายในมหกรรมขายทอดตลาด สําหรับทรัพย์ที่นํามาประกาศขายเป็นที่ดิน ที่ดินพร้อม สิ่งปลูกสร้าง และห้องชุดของสํานักงานบังคับคดีแพ่งกรุงเทพมหานคร 1-6 โดยมีทรัพย์ที่พร้อมขายทอดตลาดจํานวน 111 รายการราคาประเมิน 336,739,314.08 บาท มีผู้สนใจเข้าฟังการขายทอดตลาด ประมาณ 300 คน โดยผลการขายทอดตลาดในวันนี้ ขายได้ 68 คดี 74 รายการ ราคาประเมินรวม 204,087,361.62 บาท ขายได้เป็นเงินทั้งสิ้น 290,280,000 บาท ซึ่งราคาขายได้สูงกว่าราคาประเมิน คิดเป็นร้อยละ 42.23 โดยมีผู้วางหลักประกันทั้งสิ้น 225 ราย เป็นเงิน 43,475,000 บาท แยกเป็น edc จํานวน 70 ราย เป็นจํานวนเงิน 10,805,000 บาท เช็ดและเงินสด จํานวน 155 ราย รวมเป็นจํานวนเงิน 32,670,000 บาท
รัฐบาลไทย-ข่าวทำเนียบรัฐบาล- คณะผู้บริหารกระทรวงอุตสาหกรรม ร่วมพิธีทำบุญตักบาตรถวาย ณ พระลานพระราชวังดุสิต
วันเสาร์ที่ 12 สิงหาคม 2560
คณะผู้บริหารกระทรวงอุตสาหกรรม ร่วมพิธีทําบุญตักบาตรถวาย ณ พระลานพระราชวังดุสิต
คณะผู้บริหารกระทรวงอุตสาหกรรม ร่วมพิธีทําบุญตักบาตรถวายพระราชกุศลพระบาทสมเด็จพระปรมินทรมหาภูมิพลอดุลยเดชและถวายพระพรชัยมงคลกับถวายพระราชกุศล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา
รัฐบาลไทย-ข่าวทำเนียบรัฐบาล-การประชุมคณะกรรมการเตรียมการเพื่อสร้างความสามัคคีปรองดอง ในคณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความปรองดอง หรือ ป.ย.ป.
วันจันทร์ที่ 20 มีนาคม 2560
การประชุมคณะกรรมการเตรียมการเพื่อสร้างความสามัคคีปรองดอง ในคณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความปรองดอง หรือ ป.ย.ป.
การประชุมคณะกรรมการเตรียมการเพื่อสร้างความสามัคคีปรองดอง ในคณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความปรองดอง หรือ ป.ย.ป.
พลเอก ประวิตร วงษ์สุวรรณ รองนายกรัฐมนตรีฝ่ายความมั่นคง และรัฐมนตรีว่าการกระทรวงกลาโหม เป็นประธานการประชุมคณะกรรมการเตรียมการเพื่อสร้างความสามัคคีปรองดอง ในคณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความปรองดอง หรือ ป.ย.ป. ณ ห้องยุทธนาธิการ ในศาลาว่าการกลาโหมซึ่งการประชุมเป็นไปด้วยความเรียบร้อย การทํางานมีความก้าวหน้า ขณะที่คณะอนุกรรมการต่างๆก็เตรียมพร้อม ขณะที่ปรึกษาผู้ทรงคุณวุฒิก็เห็นด้วยแนวทางการทํางานว่าเดินหน้ามาอย่างถูกทางแล้ว ยืนยันว่า ต้องดึงประชาชนเข้ามามีส่วนร่วม เพื่อเป็นตัวตั้งในการทํางาน ซึ่งเวลานี้ กําลังรับฟังความเห็นประชาชนไปแล้วตามจังหวัดต่างๆ ประมาณ 2 หมื่นคน ทั้งนี้ ที่ปรึกษาผู้ทรงคุณวุฒิแนะนําให้พยายามเข้าถึงประชาชนให้มากที่สุด โดยประชาชนทุกคนต้องรับรู้ถึงข้อตกลง และสัญญาประชาคม
ส่วนที่กลุ่ม กปปส.เสนอว่า ให้ปฏิรูปก่อนการเลือกตั้งนั้น พลเอกประวิตร กล่าวว่า เรื่องปฏิรูปก็ดําเนินการตามกระบวนการปฏิรูป แต่รัฐบาลจําเป็นต้องยึดตามโรดแมปที่ได้วางไว้ ใครจะมาเปลี่ยนแปลงไม่ได้
ส่วนลักษณะสัญญาประชาชนจะเป็นอย่างไร ขอให้สื่อรอการทํางานก่อน ขณะนี้ยังอยู่ต้นทาง ยังไม่ปลายทาง ส่วนจะรับฟังความเห็นเสร็จสิ้นทันเดือนเมษายนหรือไม่นั้น พลเอกประวิตร กล่าวว่า กําหนดไว้ว่าภายในเดือนมิถุนายนต้องเสร็จสิ้น พร้อมเดินหน้าประชาสัมพันธ์ ต่อไป เพราะถือมีความสําคัญ เมื่อ 20 มี.ค.60
รัฐบาลไทย-ข่าวทำเนียบรัฐบาล-กระทรวงยุติธรรม ร่วมกับกระทรวงแรงงาน ร่วมเจรจาไกล่เกลี่ย และหารือแนวทางร่วมกันเพื่อแก้ปัญหาความเดือดร้อนของกลุ่มสมัชชาคนจน
วันจันทร์ที่ 21 ตุลาคม 2562
กระทรวงยุติธรรม ร่วมกับกระทรวงแรงงาน ร่วมเจรจาไกล่เกลี่ย และหารือแนวทางร่วมกันเพื่อแก้ปัญหาความเดือดร้อนของกลุ่มสมัชชาคนจน
กระทรวงยุติธรรม ร่วมกับกระทรวงแรงงาน ร่วมเจรจาไกล่เกลี่ย และหารือแนวทางร่วมกันเพื่อแก้ปัญหาความเดือดร้อนของกลุ่มสมัชชาคนจน
ในวันศุกร์ที่ ๑๘ ตุลาคม ๒๕๖๒ เวลา ๑๑.๐๐ น. ณ ห้องประชุมสํานักงานปลัดสํานักนายกรัฐมนตรี นายสมพาศ นิลพันธุ์ ที่ปรึกษาสํานักงานปลัดสํานักนายกรัฐมนตรี นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ ผู้แทนจากกระทรวงยุติธรรม และผู้แทนกระทรวงแรงงาน ฯลฯ ได้เข้าร่วมเจรจาไกล่เกลี่ยและหารือแนวทางร่วมกัน สืบเนื่องจากปัญหาความเดือดร้อนของกลุ่มสมัชชาคนจน ดังนี้
๑. กรณีพนักงานเอกชน ถูกบริษัท ซูซูกิ (ประเทศไทย) จํากัด บอกเลิกจ้างและจ่ายค่าชดเชยไม่เป็นธรรม จนมีการฟ้องร้องต่อศาลแรงงาน ปัจจุบันคดีอยู่ระหว่างขั้นตอนการบังคับคดี ซึ่งปัญหาดังกล่าวเป็นประเด็นเกี่ยวกับการจ่ายค่าชดเชย
ทั้งนี้ผู้แทนกระทรวงแรงงานจะได้ประสานบริษัทฯ มาเจรจาไกล่เกลี่ยให้แล้วเสร็จโดยเร็วต่อไป
๒. กรณีบริษัทเอกชนปิดกิจการ แล้วไม่จ่ายค่าจ้างและค่าชดเชย จนมีการฟ้องร้องต่อศาล และศาลพิพากษาให้บริษัทฯ ชดใช้ค่าชดเชยให้กับกลุ่มลูกจ้าง ซึ่งในชั้นบังคับคดี ได้รวบรวมทรัพย์สินของบริษัทออกขายทอดตลาด แต่ปรากฎว่าเงินที่ได้จากการขายทอดตลาดได้เฉลี่ยให้กับเจ้าหนี้บุริมสิทธิ (ธนาคาร) ที่ได้ยื่นขอเฉลี่ยทรัพย์ต่อศาลไว้แล้ว ปัจจุบันกลุ่มเจ้าหนี้ตามคําพิพากษา(ลูกจ้าง)ยังไม่ได้รับค่าชดเชยตามคําพิพากษาแต่อย่างใด
ทั้งนี้ประเด็นปัญหาดังกล่าวในเบื้องต้นได้หารือแนวทางร่วมกันเกี่ยวกับการสืบทรัพย์เพื่อนํามาเฉลี่ยให้กับกลุ่มผู้ถูกเลิกจ้าง โดยกองทุนยุติธรรมจะให้ความช่วยเหลือเพิ่มเติมต่อไป
ทั้งนี้ ผู้ช่วยรัฐมนตรีประจํากระทรวงยุติธรรม ได้นําเจ้าหน้าที่จากกระทรวงยุติธรรม ลงพื้นที่พูดคุยและรับเรื่องราวร้องทุกข์จากประชาชนที่เดินทางมาปักหลักชุมนุม​ โดยกลุ่มสมัชชาฯ​ ได้ขอบคุณกระทรวงยุติธรรมที่ได้ให้ความช่วยเหลือ​ ซึ่งผู้ช่วยรัฐมนตรีประจํากระทรวงยุติธรรม กล่าวว่า รัฐบาลมีความจริงใจในการแก้ปัญหาของประชาชน จากการร่วมเจรจาไกล่เกลี่ยและหารือแนวทางร่วมกันในวันนี้ บางข้อเรียกร้องมีการดําเนินการเสร็จสิ้นแล้ว ซึ่งข้อเรียกร้องที่เกี่ยวข้องกับกระทรวงยุติธรรม ตามข้อเรียกร้องของกลุ่มสมัชชาคนจนได้ดําเนินการเรียบร้อยแล้ว และทั้งนี้ได้รับการประสานว่าประชาชนบางส่วนเต็มใจที่จะเดินทางกลับภูมิลําเนา​ ซึ่งได้เตรียมรถบัสไว้​ จํานวน​ ๒​ คัน โดยช่วงท้าย ผู้ช่วยรัฐมนตรีประจํากระทรวงยุติธรรม ได้เน้นย้ําว่า​ นายกรัฐมนตรี พลเอก ประยุทธ์ จันทร์โอชา มีความห่วงใย​ และสั่งการให้หน่วยงานรัฐที่เกี่ยวข้องเร่งรัดการช่วยเหลือพี่น้องประชาชนทุกคนอย่างเร่งด่วน ในส่วนของกระทรวงยุติธรรมท่าน สมศักดิ์ เทพสุทิน เน้นย้ําให้ช่วยเหลือพ่อแม่พี่น้องประชาชน ทั้งนี้ในข้อเรียกร้องที่เกี่ยวข้องกับกระทรวงยุติธรรม ได้ดําเนินการรับคําร้องแล้ว ตามข้อเรียกร้องของพ่อแม่พี่น้องสมัชชาคนจน
รัฐบาลไทย-ข่าวทำเนียบรัฐบาล-รมว.พม. ดึงภาคีเครือข่าย สอนคนพิการทำเบเกอรี่แบบมืออาชีพ
วันจันทร์ที่ 22 มิถุนายน 2563
รมว.พม. ดึงภาคีเครือข่าย สอนคนพิการทําเบเกอรี่แบบมืออาชีพ
รมว.พม. ดึงภาคีเครือข่าย สอนคนพิการทําเบเกอรี่แบบมืออาชีพ
วันนี้ (22 มิ.ย. 63) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีเปิดการฝึกอบรมพัฒนาทักษะด้านอาชีพของคนพิการหลักสูตรการพัฒนาทักษะการทําเบเกอรี่ ขนมไทย และการทําเครื่องตกแต่งเบเกอรี่ ซึ่งจัดขึ้นระหว่างวันที่ 22 – 27 มิถุนายน 2563 ณ วิทยาลัยเทคโนโลยีธุรกิจอาหารไทยและนานาชาติ เขตยานนาวา กทม.
นายจุติ กล่าวว่า ด้วยรัฐบาลโดย พลเอกประยุทธ์ จันทร์โอชา นายกรัฐมนตรี ได้ขับเคลื่อนการพัฒนาประเทศเพื่อลดความเหลื่อมล้ํา และสร้างความเสมอภาคอย่างยั่งยืนของสังคมในทุกมิติให้กับประชาชนทุกกลุ่มเป้าหมาย โดยไม่ทิ้งใครไว้ข้างหลัง รวมทั้งได้สร้างโอกาสสําหรับกลุ่มคนพิการในประเทศไทยกว่า 2 ล้านคน สามารถเข้าถึงสวัสดิการสังคมและบริการของรัฐอย่างทั่วถึง ด้วยการส่งเสริมการประกอบอาชีพให้เลี้ยงดูตัวเองและครอบครัวได้อย่างภาคภูมิใจและมีศักดิ์ศรี ปราศจากการถูกเลือกปฏิบัติ ทั้งนี้ กระทรวง พม. โดยกรมส่งเสริมและพัฒนาคุณภาพชีวิตคนพิการ (พก.) และกรมกิจการสตรีและสถาบันครอบครัว (สค.) จึงได้ลงนามในบันทึกข้อตกลงความร่วมมือทางวิชาการ (MOU) ร่วมกับมหาวิทยาลัยนเรศวร และวิทยาลัยเทคโนโลยีธุรกิจอาหารไทยและนานาชาติ เพื่อร่วมกันพัฒนาคนและสังคมได้เต็มตามศักยภาพและเพิ่มขีดความสามารถในการช่วยเหลือตนเองสําหรับการดํารงชีวิต ด้วยการมีอาชีพและรายได้อย่างมั่นคง ซึ่งกระทรวง พม. ได้มีนโยบายและมาตรการฟื้นฟูรายได้และเตรียมการสําหรับการปรับตัวเข้าสู่การดํารงชีวิตวิถีใหม่ (New Normal) อย่างเหมาะสมและมีคุณภาพสําหรับคนพิการ โดยการส่งเสริมการพัฒนาทักษะการดํารงชีวิตในสังคมและทักษะอาชีพ การพัฒนาทักษะเพิ่มเติมในความเชี่ยวชาญเดิม (Upskill) การยกระดับทักษะอาชีพ (Reskill) การพัฒนาภาพลักษณ์ (Re-image) และการพัฒนาคุณค่าในตนเอง (Re-value)
นายจุติ กล่าวต่อไปว่า สําหรับกิจกรรมวันนี้เป็นการนําร่องการพัฒนาทักษะอาชีพด้านอาหาร โดยจัดฝึกอบรมพัฒนาทักษะด้านอาชีพของคนพิการ หลักสูตรการพัฒนาทักษะการทําเบเกอรี่ ขนมไทย และการทําเครื่องตกแต่งเบเกอรี่ให้กับคนพิการทางสติปัญญาและครอบครัว 20 ครอบครัว รวม 40 คน ได้เรียนรู้และฝึกปฏิบัติตั้งแต่วิธีการทําเบเกอรี่การทําเครื่องตกแต่งเบเกอรี่ และการทําขนมไทย โดยใช้เวลารวมทั้งสิ้น 36 ชั่วโมง (6 วัน) นอกจากนี้ จะมีการคัดเลือกคนพิการและครอบครัวที่มีทักษะความสามารถในการทําอาหารและเบเกอรี่ 10 ครอบครัว เพื่อพัฒนาต่อยอดทักษะอาชีพ พัฒนาผลิตภัณฑ์ และช่องทางการตลาด โดยได้รับความร่วมมือจากมหาวิทยาลัยนเรศวร
นายจุติ กล่าวเพิ่มเติมว่า นอกจากนี้ กิจกรรมวันนี้ ยังเป็นการส่งเสริมให้คนพิการได้มีทักษะการประกอบอาชีพอย่างครบวงจร ตั้งแต่ต้นทางถึงปลายทาง พร้อมพัฒนาอาหารให้มีคุณภาพ ได้มาตรฐานและมีรูปแบบผลิตภัณฑ์ที่สอดคล้องกับความต้องการของตลาด ซึ่งตนขอขอบคุณ อาจารย์ยิ่งศักดิ์ จงเลิศเจษฎาวงศ์ ผู้อํานวยการวิทยาลัยเทคโนโลยีธุรกิจอาหารไทยและนานาชาติ ผู้ช่วยศาสตราจารย์ ดร. วรเดช ณ กรม มหาวิทยาลัยนเรศวร และองค์กร คนพิการ ที่บูรณาการการทํางานร่วมกันยกระดับคุณภาพชีวิตคนพิการเพื่อความมั่นคงในการดํารงชีวิตอย่างเข้มแข็งต่อไป